‘પાંચેય આંગળીઓ સરખી ના હોય, શાલુ બહેન!...’ અલકાએ નણંદને સમજાવ્યું. ‘એક જ છત નીચે સાથે રહેવાનું હોય એટલે એકબીજાની કોણી તો એડે જ. મોટું મન રાખીને થોડુંક જતું કરવાની ભાવના રાખીએ તો જીવવાની મજા આવે. સંયુક્ત કુટુંબ છોડીને અલગ રહેવાની સુભાષકુમારની તૈયારી ના હોય તો થોડું ઘણું સમાધાન કરીને પણ મનની શાંતિ જાળવી રાખવાની. દેરાણી-જેઠાણી વચ્ચે તો આદિકાળથી ઉંદર-બિલાડી જેવો સંબંધ જ ઈતિહાસમાં પણ લખાયેલો છે. એ બંને ભાઈઓને એકબીજા સાથે બને છે ને?’